English: I thank the Member for those, and, Dirprwy Lywydd, just to say again, as we've said previously here, that reports from Assembly committees, and particularly the committee that David Rees chairs, have been genuinely influential in our thinking and have allowed this National Assembly to be part of a wider set of relationships with other legislatures, making sure that things that matter here in Wales are shared with our counterparts at Westminster, Scotland and, hopefully in time, with the Northern Ireland Assembly as well. David Rees asked me whether we have prioritised our legislation. Yes, we have. That has led to some challenging conversations with the Constitutional and Legislative Affairs Committee, for example, about whether we are bringing sufficient material for scrutiny in front of the Assembly, whether we are over-relying on taking legislation through Westminster. But that is a prioritising exercise; it was trying to make sure that the time of the Assembly, which will be scarce, is devoted to those legislative changes that have a genuine policy impact, and allowing legislation to be taken through at Westminster, where it is simply technical in nature or has no policy change from our current position. On capacity, we are stretched, Dirprwy Lywydd. That is the truth: we are stretched. We don't have an infinite army of people working for the Welsh Government that we can redeploy to deal with the urgency of Brexit. What we are having to do is to move people from other important work in order to do even more urgent and important work in the Brexit field. And while we do have some welcome funding from the UK Government to allow us to temporarily employ people to deal with the Brexit impact, all that takes time as well. The skills you are looking for are not always skills that are automatically in easy supply. David Rees is absolutely right, Dirprwy Lywydd, in his last point about the technical notices. They were very short on solutions and very long on telling us that solutions were being looked at, were being worked on, were being explored, were being discussed, but very seldom delivered. Where does this all get us? It gets us to the position that Dr Liam Fox had to admit to only in the last few days - that the 40 trade deals that he said would be the easiest to negotiate in the history of trade deals - . I remember hearing him once say that all it would take would be a bottle of Tipp-Ex, where we would be Tipp-Exing out the initials 'EU' and inking in the initials 'UK', and that's all it would take. Not a single one of those deals will be ready on the day that we leave the European Union.
Welsh: Diolch i'r aelod am y rheini, a, Dirprwy Lywydd, dim ond i ddweud eto, fel yr ydym wedi dweud o'r blaen yn y fan hon, bod adroddiadau o bwyllgorau'r Cynulliad, ac yn arbennig y pwyllgor y mae David Rees yn ei gadeirio, wedi dylanwadu'n fawr ar ein ffordd ni o feddwl ac wedi caniatáu i'r Cynulliad Cenedlaethol hwn fod yn rhan o gyfres ehangach o gysylltiadau â deddfwrfeydd eraill, gan wneud yn siŵr bod pethau sy'n bwysig yma yng Nghymru yn cael eu rhannu â'n cymheiriaid yn San Steffan, yr Alban a, gobeithio maes o law, â Chynulliad Gogledd Iwerddon hefyd. Gofynnodd David Rees imi a ydym wedi blaenoriaethu ein deddfwriaeth. Do, rydym wedi gwneud hynny. Arweiniodd at rai sgyrsiau heriol gyda'r Pwyllgor Materion Cyfansoddiadol a Deddfwriaethol ynghylch, er enghraifft, a ydym ni'n cyflwyno digon o ddeunydd i'r Cynulliad graffu arno, a ydym ni'n dibynnu gormod ar lywio deddfwriaeth drwy San Steffan. Ond mae hynny'n ymarfer ynglŷn â blaenoriaethu; roedd yn ceisio gwneud yn siŵr bod amser y Cynulliad, a fydd yn brin, yn cael ei neilltuo i'r newidiadau deddfwriaethol hynny sy'n cael effaith wirioneddol ar bolisïau, ac yn caniatáu ar gyfer llywio deddfwriaeth drwy San Steffan, lle nad yw ond yn dechnegol ei natur neu ddim yn arwain at newid polisi o'n sefyllfa bresennol. O ran capasiti, dim ond hyn a hyn sy'n bosib, Dirprwy Lywydd. Dyna'r gwir amdani: rydym dan bwysau. Nid oes gennym fyddin ddiddiwedd o bobl yn gweithio i Lywodraeth Cymru y gallwn ni eu hadleoli i ymdrin â mater brys Brexit. Yr hyn yr ydym ni'n gorfod ei wneud yw symud pobl o waith pwysig arall er mwyn gwneud gwaith sydd hyd yn oed yn fwy pwysig ac y mae hyd yn oed mwy o frys amdano ym maes Brexit. Ac er bod gennym ni beth arian yr ydym ni'n ei groesawu'n fawr gan Lywodraeth y DU i'n galluogi ni i gyflogi pobl i ymdrin ag effaith Brexit, mae hynny i gyd yn golygu amser hefyd. Nid yw'r sgiliau yr ydych chi'n chwilio amdanyn nhw yn sgiliau y mae digon ohonyn nhw ar gael bob amser. Mae David Rees yn llygad ei le, Dirprwy Lywydd, yn ei sylw diwethaf ynghylch yr hysbysiadau technegol. Roedden nhw'n dweud ychydig iawn am atebion a llawer iawn wrthym ni fod atebion yn cael eu hystyried, yn cael eu llunio, yn cael eu harchwilio, yn cael eu trafod, ond yn anaml iawn yn cael eu darparu. Beth yw pen draw hyn i gyd i ni? Mae'n ein harwain ni i'r sefyllfa yr oedd yn rhaid i'r Dr Liam Fox ei chyfaddef dim ond yn yr ychydig ddyddiau diwethaf - bod y 40 cytundeb masnach y dywedodd ef y byddent yr hawsaf i'w negodi yn hanes cytundebau masnach - . Rwy'n cofio'n ei glywed yn dweud unwaith mai'r cwbl fyddai ei angen fyddai potel o Tipp-Ex, lle byddem ni'n rhoi Tipp-Ex dros y blaenlythrennau 'EU' ac yn ysgrifennu'r llythrennau 'UK' yn eu lle, a dyna'r cyfan fyddai angen ei wneud. Ni fydd unrhyw un o'r cytundebau hynny'n barod ar y diwrnod y byddwn ni'n gadael yr Undeb Ewropeaidd.